خاریجی ایشلر ناظرلیگی‌نین سؤزچوسو هامی آکسوی "ت.ر.ت خبر" کانالیندا گوندمی دیرلندیردی.
عفرینه 16 اؤلکه‌دن 32 مطبوعات نماینده‌سی‌نین گتیریلدیگینی سؤیله‌ین آکسوی 50-یه یاخین ژورنالیستله اؤنجوپینار سرحد-کئچید منطقه‌سینده بیر آرایا گلدیک‌لرینی وورغولاییب.
آکسوی 140 مین‌دن چوخ عفرین-لی‌نین عفرینه قاییتدیغینی و اؤز ائولرینده یئرلشمه‌یه باشلادیغینا ایشاره ائده‌رک بونون وضعیتین نورماللاشماغا باشلادیغی‌نین ان بؤیوک ثبوتو اولدوغونو قئید ائدیب.
"بوتون گوجوموزله شهرده هر شیین نورماللاشماسینا جهد گؤستریریک. ژورنالیست‌لرین دعوت ائدیلمه‌سی‌نین سببی ده بورداکی وضعیتی یاخین‌دان گؤرمه‌لرینی تامین ائتمک‌دیر. ترورو تمیزلدیک و عفرینی عفرین-لی لره بوراخیریق" دئیه بیلدیرن خاریجی ایشلر ناظیرلیگینین سؤزچوسو آکسوی بیر مودت اول عفرین‌لی‌لرین اؤز بلدیه مجلیس‌لرینی قوردوق‌لارینی، بونون ترکیبینده کوردلرین، تورکمن‌لرین و عرب‌لرین اولدوغونو سؤیله‌ییب.
سؤزچو تورکیه‌نین داها بیر مودت آفرینده عفرین-ده اولاجاغینی، تهلوکه‌سیزلیک قوه‌لری‌نین تعلیمی و آوانادلیقلا علاقه‌لی فعالیت‌لرین سرعت‌لی شکیلده داوام ائتدیگینی ده وورغولاییب.
